Adele het goeie nuusAdele en Konecki by die Grammy-toekennings in Februarie Adele (24) het Vrydag op haar webwerf aangekondig dat sy haar eerste kind saam met haar vriend, Simon Konecki, verwag. “Ek is verheug om aan te kondig dat ek en Simon ons eerste kind saam verwag,” het sy geskryf. “Ek wou hê julle moet dit direk by my hoor. Ons is oorstelp van vreugde en baie opgewonde, maar respekteer asseblief ons privaatheid in dié spesiale tyd.” Die Britse sangeres het hul verhouding in Januarie openbaar gemaak toe sy saam met Konecki (38) in Londen afgeneem is. Konecki, die hoof uitvoerende beampte van die Drop4Drop-welwillendheidsorganisasie het Adele ook in Februarie na die Grammy-toekennings vergesel.